b'\n_START_ARTICLE_\nHansa bryggeri\n_START_PARAGRAPH_\nSe ogs\xc3\xa5 Hansa Borg Bryggerier._NEWLINE_Hansa bryggeri er et bryggeri i Bergen  ._NEWLINE_Det ble stiftet i 1891 da den unge Waldemar Stoud Platou (1868\xe2\x80\x931930) som var bryggermesterutdannet i Worms, kj\xc3\xb8pte opp det lokale bryggeriet Det Sembske Bryggeri, og gav det sitt nye tysk-assosierte navn, oppkalt etter hanseatene som tidligere var virksomme i Bergen. Bryggeriet holdt opprinnelig til p\xc3\xa5 Kalfaret ved foten av Fl\xc3\xb8yfjellet, men i l\xc3\xb8pet av 1980-tallet flyttet bedriften mesteparten av sin aktivitet til industriomr\xc3\xa5det Kokstad knappe to mil s\xc3\xb8r for Bergen sentrum. Senere opprettet de et mikrobryggeri i sine gamle lokaler, kalt \xc2\xabWaldemars Mikrobryggeri\xc2\xbb, og bryggerimus\xc3\xa9et \xc2\xabKalfaret Brygghus\xc2\xbb som ogs\xc3\xa5 har restaurant og festlokaler._NEWLINE_Hansa bryggeri er i dag sl\xc3\xa5tt sammen med Borg bryggeri i Sarpsborg og Christianssands Bryggeri i Kristiansand til Hansa Borg Bryggerier._NEWLINE_Familien Egen\xc3\xa6ss i Sarpsborg har siden 1905 eid Borg Bryggerier. Gjennom selskapet Borg Invest, eier de 75 prosent av aksjene i Hansa Borg Bryggerier. Selskapet har produksjonsenheter i Bergen, Kristiansand, Olden og Sarpsborg. Hovedkontoret ligger i Bergen.'